Diari Oficial de la Generalitat Valenciana


Sumari del DOGV 733, del 30-12-1987 (1987/810260)

DECRET 198/1987, de 7 de desembre, del Consell de la Generalitat Valenciana, pel qual s'adscriuen a l'empresa pública Seguretat i Promoció Industrial Valenciana, S.A., els Serveis d'Inspecció Tècnica de Vehicles (ITV) en el territori de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/12/07/198/dof/vci/html**

### Dades del document

Número de DOGV
:   733

Data del DOGV
:   30-12-1987

Secció del DOGV
:   DISPOSICIONS GENERALS

Número del document
:   1987/810260


Data del document
:   07-12-1987

Organisme emissor
:   Conselleria d'Indústria, Comerç i Turisme

Tipus de document
:   Decret

Anàlisi jurídica

Decret 198/1987, de 7 de desembre, del Consell de la Generalitat Valenciana, pel qual s'adscriuen a l'empresa pública Seguretat i Promoció Industrial Valenciana, S.A., els Serveis d'Inspecció Tècnica de Vehicles (ITV) en el territori de la Comunitat Valenciana.  
El traspàs a la Generalitat Valenciana de les funcions i serveis relatius a la Inspecció Tècnica de Vehicles, establert en el Codi de la Circulació, ha determinat que una doble competència opera en l?àmbit de les inspeccions.  
D'una banda, la de l?Estat que es plasma en l?establiment de les condicions de seguretat per a la circulació dels vehicles automòbils i d'altra, la competència de comprovació del compliment de tals condicions a través de la inspecció tècnica que com a servei de naturalesa executiva fou transferit a la Generalitat Valenciana per Reial Decret 2595/1982, de 24 de juliol, i adscrit a la Conselleria d?Indústria, Comerç i Turisme per Decret del Consell de 5 de novembre d'aquest any.  
Per raó de la seua competència, correspon a l?Estat regular els aspectes normatius tant d?exigència de condiciones tècniques de seguretat d'instal·lacions industrials en general i dels vehicles automòbils en particular, com de periodicitat de la verificació d'aquestes, sense minva de la competència de la Generalitat per a organitzar els serveis d'inspecció transferits.  
Generalitzada la inspecció tècnica als vehicles particulars i motocicletes per Reial Decret 2344/1985, de 20 de novembre i tenint en compte que per a fer front a les noves inspeccions resulten insuficients les Estacions d'ITV, actualment en funcionament dins de la Comunitat Valenciana, s'ha considerat com a via idònia per al compliment d'aquesta finalitat, amb la urgència que requereix el parc dels vehicles en circulació, la construcció d?estacions d'ITV i la gestió del servei per una empresa pública el capital de la qual siga íntegrament de la Generalitat Valenciana, a l?empara del que disposa l'article 62 de la Llei de Contractes de l'Estat.  
En la seua virtut, a proposta de la Conselleria d?Indústria, Comerç i Turisme, previ informe de les Conselleries d'Economia i Hisenda i de la d?administració Pública i prèvia deliberació del Consell en la seua reunió del dia 7 de desembre de 1987,  
DECRETE:  
TITOL I  
Normes Generals  
Article primer  
La Inspecció Tècnica de Vehicles en l?àmbit territorial de la Comunitat Valenciana es durà a terme des del dia primer de gener de 1988 per la Societat Seguretat y Promoció Industrial Valenciana, SA, d'ara en avant SEPIVA, empresa pública de la Generalitat Valenciana, a la qual pertany íntegrament el seu capital, sense perjudici de les altres funcions i competències de la Conselleria d?Indústria, Comerç i Turisme en aquesta matèria i de l?exercici de la susdita activitat per les Societats privades ITV Vega Baja SA, i Pistas ITV, SA, en els termes derivats de la seua concessió.  
Article segon  
El Servei d?Inspecció Tècnica de Vehicles haurà de prestar-se amb l'estricta observança de les normes tècniques dictades per l'Estat i pels òrgans competents de la Conselleria d?Indústria, Comerç i Turisme, la qual podrà adscriure a cadascuna de les Estacions d'ITV el personal que estime necessari per a la vigilància del compliment d'aquelles normes.  
Article tercer  
La gestió del Servei d?Inspecció Tècnica de Vehicles comportarà, així mateix, les funcions següents:  
1. Assegurar l?explotació de cada Estació d'ITV, de manera que s'hi obtinga amb el cost mínim la millor qualitat en el servei.  
2. Definir les pautes generals d'explotació, estudiant i prevenint anualment les necessitats, de manera que quede garantitzada, en tot moment la prestació del servei.  
3. Establir directrius per a l?explotació i comprovar el seu compliment d'acord amb les instruccions cursades per la Conselleria d?Indústria, Comerç i Turisme, sobre l'abast de les verificacions a realitzar en els vehicles sotmesos a inspecció, i el control de les inspeccions.  
4. Coordinar els plans de manteniment de les Estacions d'ITV dependents de la Societat, tant pel que fa a la conservació d'edificis com del equipament tècnic de les instal·lacions.  
5. Aquelles altres activitats necessàries per a la prestació del Servei i les funcions complementàries o annexes que li siguen encomanades.  
TITOL II  
Adscripció de béns i de drets  
Article quart  
SEPIVA, com a gestora del Servei d?Inspecció Tècnica de Vehicles, promourà i construirà, tot integrant-les en el seu patrimoni, les Estacions d'ITV necessàries per a realitzar la funció que se li encomane, d'acord amb les previsions que establesca la Conselleria d?Indústria, Comerç i Turisme.  
Amb aquesta finalitat, la Generalitat Valenciana, dins dels límits assenyalats en la Llei de Pressupostos, podrà avalar les operacions d'endeutament que, si fa el cas, siguen concertades amb les Entitats de crèdit legalment establertes.  
Article cinqué  
Un. Prèvia desafectació de la Conselleria d?Indústria, Comerç i Turisme, s'adscriuen a SEPIVA els béns i els drets de les Estacions d'ITV explotades directament per la Generalitat, per ser necessàries per a la prestació del servei.  
Dos. La Generalitat Valenciana conservarà la titularitat dels esmentats béns i drets, que no podran ser destinats a una finalitat distinta de la que compleixen en l'actualitat sense autorització expressa del Consell.  
Tres. L?adscripció es mantindrà sempre que la gestió del Servei d'Inspecció Tècnica de Vehicles es duga a terme per l'empresa pública SEPIVA. Si la gestió fos assumida de nou per la Conselleria d?Indústria, Comerç i Turisme, revertiran a la Generalitat els mencionats béns i drets amb totes les pertinències, accessoris i equipament que possibiliten la continuació normal del servei.  
TITOL III  
Tarifes  
Article sisé  
Un. SEPIVA percebrà com a contraprestació pels seus serveis d'inspecció els preus fixats en una tarifa; l'aprovació de la qual correspondrà al Consell de la Generalitat Valenciana, a proposta de la Conselleria d?Indústria, Comerç i Turisme, previ informe de la Conselleria d'Economia i Hisenda.  
Dos. Aquesta tarifa serà d?aplicació a les societats mencionades en l'article primer.  
Tres. En tant subsisties la vigència de les tarifes contemplades en l'article 86 del Decret Legislatiu del Consell de 22 de desembre de 1984, pel qual s'aprova el Text Articulat de la Llei 6/1984, de 29 de juny, de Bases de Taxes de la Generalitat Valenciana, es mantindran per a SEPIVA els imports contemplats en dites Tarifes.  
TITOL IV  
Normes sobre ubicació, projectes i contractació  
Article seté  
U La ubicació de les noves Estacions d'ITV a construir per SEPIVA serà determinada per la Conselleria d?Indústria, Comerç i Turisme, a la qual correspondrà igualment de fixar les especificacions tècniques de la maquinària i equipament que ha d'instal·lar-se en cadascuna.  
Dos. Els projectes d'obres i els de subministrament d'equip tècnic per a les noves Estacions d'ITV seran redactats per SEPIVA, d'acord amb les instruccions que en cada cas reba de la Conselleria d?Indústria, Comerç i Turisme, la qual haurà d'aprovar-los com a requisit previ a la contractació o construcció.  
Tres. La contractació de les obres d'execució de les Estacions d'ITV i de l?equip necessari per a la seua entrada en servei, es durà a terme per la Societat ajustant-s'hi a la legislació civil i mercantil que li siga d'aplicació.  
Article vuité  
Les obres per a la construcció d'Estacions d'ITV tindran la consideració d'utilitat pública i interés social als efectes d'obtenir la corresponent llicència d'obres a l'empara del que disposa l'article 85 i concordants de la Llei del Sòl.  
TITOL V  
Normes sobre personal  
Article nové  
Els funcionaris que el 31 de desembre de 1987 exercien llocs de treball en les Estacions d'ITV explotades directament por la Generalitat, podran optar entre continuar en la situació de servei actiu en el Grup a què pertanguen, o integrar-se en la plantilla de la Societat en règim de dret laboral, i, en aquest cas, passarien a la situació d?excedència en el Grup de pertinència, de conformitat amb el que disposa l'article 36 de la Llei 10/1985, de 31 de juliol, de la Funció Pública Valenciana.  
El personal funcionari que exercita la primera opció quedarà adscrit temporalment a l?Estació d'ITV en què preste servei, per a exercir funcions de control, d'acord amb el que disposa l'article segon o les d?administració que tingués encomanades.  
Article deu  
Un. El personal que el 31 de desembre de 1987 preste servei en les esmentades Estacions d'ITV, en règim laboral, inclós en l?àmbit d'aplicació del Conveni Marc de la Generalitat Valenciana, s?integrarà en la plantilla de SEPIVA, i conservarà la totalitat dels drets laborals que tinguessen reconeguts per l'Acord Marc pel qual es regeixen en l'actualitat i inclòs en l?antiguitat.  
Dos. Així mateix, el susdit personal, a través dels seus representants, podrà celebrar amb la Generalitat Valenciana l'acord a què referència l'article 46.6 de la Llei 8/1980, de 19 de març, per tal de quedar en la situació d?excedència.  
Tres. En els supòsits en què SEPIVA deixarà de formar part del sector públic valencià i en els de dissolució, liquidació o fallida d'aquesta, la Generalitat Valenciana arbitrarà els mecanismes necessaris per a que el susdit personal puga integrar-se en la seua plantilla laboral.  
DISPOSICIO DEROGATORIA  
Queden derogades totes aquelles disposicions d'igual o inferior rang que s'oposen o siguen contràries al que disposa el present Decret.  
DISPOSICIONS FINALS  
Primera  
SEPIVA podrà dur a terme aquelles altres inspeccions reglamentàries relacionades amb la seguretat industrial que, dintre de l?àmbit de competències de la Conselleria d?Indústria, Comerç i Turisme, li siguen assignades per acord del Consell.  
Segona  
Les Conselleries d?Indústria, Comerç i Turisme, d'Economia i Hisenda i d?administració Pública, en l?àmbit de les respectives competències, dictaran les disposicions i adoptaran les mesures necessàries per al compliment i desplegament del que disposa aquest Decret, i per a transferir a SEPIVA, les taxes d'inspecció tècnica corresponents a vehicles revisats des del dia 1 de gener de 1988 que haguessen estat ingressades en la Hisenda de la Generalitat amb anterioritat a aquesta data.  
Tercera  
Aquest Decret vigirà el dia de la publicació al Diari Oficial de la Generalitat Valenciana, sense perjudici del que disposa l'article primer, pel que fa al començament de la gestió.  
València, a 7 de desembre de 1987.  
El President de la Generalitat,  
JOAN LERMA I BLASCO  
El Conseller d?Indústria, Comerç i Turisme,  
ANDRES GARCIA RECHE


Còpia Permalink ELI